காத்தல் புகுந்துநின் றான்வெளி யாய்இரு ளாகிப்புகுந்துநின் றான்புகழ் வாய்இகழ் வாகிப்புகுந்துநின் றான்உட லாய்உயி ராகிப்புகுந்துநின் றான்புந்தி மன்னிநின் றானே. தானே திசையொடு தேவரு மாய்நிற்குந்தானே உடலுயிர் தத்துவ மாய்நிற்குந்தானே கடல்மலை யாதியு மாய்நிற்குந்தானே உலகில் தலைவனு மாமே. உடலாய் உயிராய் உலகம தாகிக்கடலாய் கார்முகில் நீர்ப்பொழி வானாய்இடையாய் உலப்பிலி எங்குந்தா னாகிஅடையார் பெருவழி அண்ணல் நின்றானே. தேடுந் திசைஎட்டுஞ் சீவன் உடல்உயிர்கூடு மரபிற் குணஞ்செய்த மாநந்திஊடும் அவர்தம துள்ளத்து ளேநின்றுநாடும் வழக்கமும் நான்அறிந் தேனே. தானொரு காலந் தனிச்சுட ராய்நிற்குந்தானொரு கால்சண்ட மாருத மாய்நிற்குந்தானொரு காலந் தண்மழை யாய்நிற்குந்தானொரு காலந்தண் மாயனு மாமே. அன்பும் அறிவும் அடக்கமு மாய்நிற்கும்இன்பமும் இன்பக் கலவியு மாய்நிற்கும்முன்புறு காலமும் ஊழியு மாய்நிற்கும்அன்புற ஐந்தில் அமர்ந்துநின் றானே. உற்று வனைவான் அவனே உலகினைப்பெற்று வனைவான் அவனே பிறவியைச்சுற்றிய சாலுங் குடமுஞ் சிறுதூதைமற்றும் அவனே வனையவல் லானே.